એનઆરજી ડેસ્કઃ અમેરિકામાં નવેમ્બર મહિનામાં મિડ-ટર્મ ઇલેક્શન થવાનું છે. આ વર્ષે કોંગ્રેસ (અમેરિકા સંસદ)માં સાંસદ તરીકે 12 ભારતીય મૂળના લોકો ચૂંટાઇ આવે તેવી આશા છે. ડેમોક્રેટ્સ અને રિપબ્લિકન્સ બંને મોટી પાર્ટીઓ તરફથી ભારતીય સમુદાયના લોકોને ટિકીટ આપવામાં આવે તેવી શક્યતા છે. ડેમોક્રેટિક અનિલા મલિકને એરિઝોનાથી ટિકીટ મળવાની પ્રબળ સંભાવના છે. અત્યાર સુધી પ્રાઇમરીમાં તે આગળ ચાલી રહી હતી. હાલ કોંગ્રેસમાં ભારતીય મૂળના પાંચ સાંસદ છે. તેમાં કમલા હેરિસ, પ્રમિલા જયપાલ, રો ખન્ના, રાજા કૃષ્ણમૂર્તિ અને એમી બેરા (તમામ ડેમોક્રેટ્સ) સામેલ છે.